# data[].attributes.headline
Коментар за тема 13

# data[].attributes.subject
Коментар за тема 13

# data[].attributes.body
Во врска со оваа тема би сакал да истакнам дека истата е многу интересна за истажување, но сепак сите знаеме дека статистичките податоци поврзани со нашата држава многу потешко се наоѓаат и навистина колегите имале голем предизвик да работат на оваа тема. Морам да истакнам дека, колегите сепак ги восприемиле дел од сугестиите дадени при презентирањето и поправиле одредени делови поврзани со нивната презентација. За крај, за да не должам ќе истакнам дека падлетот би можел да биде многу поинтересен доколку содржеше барем по некоја слика повеќе или пак видео кое дополнително ќе не навлезеше во темата.
Коментира: Мирослав Митровски
Датум на коментирање: 27.04.2018

# data[].attributes.headline
Коментар за тема 12

# data[].attributes.subject
Коментар за тема 12

# data[].attributes.body
Пред да започнам да ги презентирам моите ставови за дадениот падлет, најпрвин би сакал да истакнам дека ова е падлетот кој лично најмногу ми се допадна и неговото читање ми претставуваше навистина задоволство. Исто така, не треба а да не го истакнеме и квалитетот на кој беше презентирана самата презентација. Па така, доколку би навлегувал во детали ќе истакнам дека многу убаво е објаснет делот со поврзување на конвенционалните видео игри со конструкционистичките и навистина многу ми се допадна изборот на игрите кои се претставени во презентацијата и кои самите ние можеме да ги искусиме и тестираме.
Коментира: Мирослав Митровски
Датум на коментирање: 27.04.2018

# data[].attributes.headline
Коментар за тема 10

# data[].attributes.subject
Коментар за тема 10

# data[].attributes.body
Како претставник на група 11 работевме на тема која е еден вид продолжение на дадената тема, па така можам да кажам дека падлетот ги содржи потребните работи и истиот е многу убаво организиран и исполнет со многу интересни видеа. Во овој контекст би сакал да истакнам дека благодарение на видеата се покриени и деловите кои според мене можеби содржински помалку биле опфатени, како на пример делот што се однесува на логичко организирање и анализа на податоци, но сепак целта е постигната и на крајот сепак ни е доловена суштината.

Коментира: Мирослав Митровски
Датум на коментирање: 27.04.2018

# data[].attributes.headline
Коментар за тема 8

# data[].attributes.subject
Коментар за тема 8

# data[].attributes.body
Според мене падлетот во голем дел ја содржи содржината потребна за да се долови значењето од учење базирано на истражување и проекти, при што би истакнал дека особено ми се допадна содржината за делот "учење базирано на проекти во образованието". Тука сакам да нагласам дека единствено имам забелешка во погледот на искористеноста на самиот падлет и алатките за презентација кои нудат многу можности како истиот материјал да биде претставен на многу поинтересен и сликовит начин.

Коментира: Мирослав Митровски
Датум на коментирање: 23.04.2018

# data[].attributes.headline
Коментар за тема 7

# data[].attributes.subject
Коментар за тема 7

# data[].attributes.body
Според мене темата е многу убаво сработена, содржи голем број на интересни информации и со голема леснотија го исчитав падлетот. Исто така, поради тоа што сите ние сме корисници на социјаните мрежи сметам дека многу повеќе интересно ќе беше доколку покрај сите студии кои се истражени од ваша страна, падлетот да можеше дополнително да ни понуди и ваши видувања или искуства за позитивните и негативните страни кои ги имаат социјалните мрежи во поглед на образованието.

Коментира: Мирослав Митровски
Датум на коментирање: 21.04.2018

# data[].attributes.headline
Коментар за тема 6

# data[].attributes.subject
Коментар за тема 6

# data[].attributes.body
Темата според мене е многу убаво и опширно разработена,при што содржи многу интересни податоци. Исто така, ми се допадна и тоа што ја имате прикачено и самата презентација, со што можеме полесно да се информираме за содржината на вашата тема. Како негативност би ја навел само организацијата на содржината на дадениот падлет, кој навистина е напорен за читање.

Коментира: Мирослав Митровски
Датум на коментирање: 20.04.2018

# data[].attributes.headline
Коментар за тема 5

# data[].attributes.subject
Коментар за тема 5

# data[].attributes.body
Сакам да истакнам дека темата според мене убаво е претставена и организирана, при што навистина немам никакви замерки. Исто така би споменал дека особено ми се допадна видеото кое на краток и сликовит начин ни претстави што се всушност масивните отворени онлајн курсеви, со што дополнително помага полесно да ја разбереме суштината на самата тема. Освен тоа, во овој коментар би сакал да нагласам и дека навистина е убаво тоа што имаме можност уште еднаш од дома да ја видиме и самата презентација во прези за дадената тема, за која исто така имам само позитивни коментари.

Коментира: Мирослав Митровски
Датум на коментирање: 20.04.2018

# data[].attributes.headline
Коментар број 2 за тема 1

# data[].attributes.subject
Коментар број 2 за тема 1

# data[].attributes.body
Бидејќи ова е мојот втор коментар на дадениот падлет ќе бидам краток и би сакал да истакнам дека мене лично најмногу ми се допаднаа видеата кои ја надополнуваат и појаснуваат темата. Исто така, би сакал да истакнам дека го ценам тоа што колегите и покрај што го надминаа претходно предвидениот рок сепак ја прикачија својата разработка на дадената тема.

Коментира: Мирослав Митровски

# data[].attributes.headline
Коментар за тема 4

# data[].attributes.subject
Коментар за тема 4

# data[].attributes.body
Сакам да истакнам дека темата е многу убаво претставена и навистина содржи многу убави информации. Исто така, ќе признам дека за многу од обработените делови го делам истото мислење и многу од нив ми оставија прекрасен впечаток.

Коментира: Мирослав Митровски
Датум на коментирање: 14.04.2018

# data[].attributes.headline
Коментар за тема 3

# data[].attributes.subject
Коментар за тема 3

# data[].attributes.body
За жал на падлетот покрај линковите не можеме да најдеме повеќе информации за тоа како е сработена темата која според насловот делува многу интересно.

Коментира: Мирослав Митровски
Датум на коментирање: 13.04.2018

# data[].attributes.headline
Коментар за тема 2

# data[].attributes.subject
Коментар за тема 2

# data[].attributes.body
За разлика од претходниот коментар, мене лично ми се допадна тоа што овој падлет изобилува со голема содржина преку која многу подобро се доловува темата. Исто така, тука би ја искористил можноста да дадам едно мое мислење во врска со делот "Со кои пречки се соочува образовниот систем на Република Македонија при воведување на ИКТ во образованието", бидејќи сепак ние сме генерацијата која го доживеа тој почетен период на интеграција на компјутерите во образованието. Па така, според мене проблемот во нашата држава не е првично во обезбедуавњето на компјутерите, големината на училниците или пак други технички помагала, туку сметам дека проблемот лежи во самиот начин на предавање на професорите кои мора да се придржуваат до наставните програми кои пак не се многу поразлични од оние во минатото. Односно, сметам дека треба постепено да се промени сегашниот класичен начин на предавања, бидејќи како што и самите имате истакнато професорите денеска се само филтер на информации, но не и основен извор на информации како во минатото.

Коментира: Мирослав Митровски
Датум на коментирање: 13.04.2018

# data[].attributes.headline
Коментар за тема 1

# data[].attributes.subject
Коментар за тема 1

# data[].attributes.body
За жал на падлетот покрај линковите не можеме да најдеме повеќе информации за тоа како е сработена темата.

Коментира: Мирослав Митровски
Датум на коментирање: 13.04.2018

# data[].attributes.body
•      Денес компјутерското размислување претставува вештина за која не случајно се учат највеќе најмладите и се повеќе е популарна во образованието. Тоа значи дека ако детето научи како компјутерски да размислува, не само што во иднина полесно ќе решава проблеми од најразлична природа, туку и истото доколку продолжи да се надоградува ќе умее без никакви проблеми да создава најразлични компјутерски решенија.

•      Самиот начин на компјутерско размислување помага и многу полесно да ја сфатиме суштината на нештата со кои се среќаваме. Па така, сега со сигурност можеме да кажеме дека бројот на алатките наменети за развојот и учењето како компјутерски да се размислува сигурно рапидно ќе се зголемува во иднина, бидејќи тоа ќе биде вештината која се очекува многу да допринесе во истата таа иднина.

•      За крај можеме да истакнеме дека позитивните страни и придобивките од компјутерското размислување несомнено се големи и не случајна е и самата популарност која ја има компјутерското размислување во образованието. Исто така сметаме дека во иднина ќе биде интегрирано многу пошироко од образованието и дека за многу кратко време сите ние ќе бидеме сведоци на многу иновации и придобивки благодарение на стекнатата вештина компјутерско размислување.

# data[].attributes.headline
4. Онлајн и офлајн алатки за развој на компјутерско размислување

# data[].attributes.subject
4. Онлајн и офлајн алатки за развој на компјутерско размислување

# data[].attributes.body
•      Кога сме кај алатките за развој на компјутерското размислување, уште на самиот почеток треба да нагласиме дека постојат голем број на онлајн и офлајн алатки кои пред се меѓусебно се разликуваат според возраста на децата за кои се наменети.

•      Пред да продолжиме треба да истакнеме дека сите ние треба да знаеме дека компјутерското размислување не е програмирање, односно тоа е само начин на размислување кој би креирал ефикасни решенија за извршување на компјутерите или машините. Па така, оттука станува особено јасна тезата дека компјутерското размислување е најпотребно во основните училишта каде децата се уште на помала возраст. Додека пак децата кои веќе го завршиле основното училиште  имаат можност да се сретнат и со самото програмирање и на тој начин да го подобрат својот начин на размислување.

•      Можеме да истакнеме дека покрај многуте алатки и платформи кои се користат во образованието, сепак преовладуваат две веб базирани онлајн платформи и тоа “Code.org” и “Scratch”. Па така, во продолжение поради нивната популарност и квалитетот ќе навлеземе малку повеќе во суштината на овие две платформи. Но, пред да продолжиме треба да истакнеме дека покрај овие две онлајн платформи кои ги споменавме постојат и многу други онлајн и офлајн алатки, платформи или пак игри кои имаат големо влијание во развој на компјутерското размислување кај децата.

4.1. Code.org

•      “Code.org” претставува одлична а воедно и бесплатна алатка за наставници и студенти кои немале претходно искуство или пак обука за компјутерско програмирање. Оваа платформа има голема застапеност во основните училишта и има многу работи што можат да се научат токму од неа.

•      Тука исто така, ќе истакнеме дека покрај многуте позитивни страни, оваа платформа понекогаш е критикувана поради тоа што многу од работите се повторувачки и некогаш ја потиснува креативноста кај корисниците. Но, сепак сигурно е тоа дека оваа алатка има што да понуди и има многу поволности како што се: следење на работа на учениците, курсеви богати со видеа, прашалници и сл.

4.2. Scratch

•      “Scratch” претставува алатка која наставниците најчесто ја користат за да се надомести главниот недостаток на претходната алатка, а тоа е ограничената креативност.

•      “Scratch” им нуди на учениците да ја искажат својата креативност преку учење и работење во еден вид “визуелен програмски јазик”. Исто така, оваа алатка содржи и бесплатен водич која ги учи нејзините корисници како полесно да се прилагодат на самата платформа. Треба да се истакне дека токму оваа платформа претставува еден добар почеток на учениците да започнат да размислуваат компјутерски и да почнат да пишуваат едноставни компјутерски програми.

Табела со најчесто користени алатки и апликации за компјутерско размислување во основното образование

# data[].attributes.headline
3. Решавање на проблемот со користење на техники за програмско размислување

# data[].attributes.subject
3. Решавање на проблемот со користење на техники за програмско размислување

# data[].attributes.body
Сите ние секој ден во секојдневниот живот решаваме проблеми од различна природа. Па така за разлика од тие проблеми, проблемите кои ги добиваме во средината за учење најчесто се целосно дефинирани со сите потребни информации, како што се: јасна изјава за проблемот, потребниот влез и потребниот излез. Но сепак, во реалниот живот процесот не е секогаш толку едноставен. Често треба да го дефинираме проблемот сами, а потоа да одлучиме со какви информации треба да работиме, па дури и да предвидиме кои треба да се резултатите кои ќе ги добиеме.

3.1.Повторување

Техника на програмско размислување и се користи за постојано извршување на изразите се додека изразот е вистинит. Дури кога изразот ќе стане лажен тогаш контролата се префрла надвор од јамката на повторувањето.

Во програмскиот јазик C постојат три видови на јамки и тоа:

а) while

б) do-while

в) for

3.1.1. “while” јамка

“while” јамката ќе се извршува се додека условот кој ја дефинира јамката е вистинит.
Синтакса:     while(услов)

{

искази;

}

Ако пак условот стане невистинит, тогаш контролата на движењето се префрла надвор од “while” јамката. Исто така, “while” јамката се смета како еден вид горен тестер на јамки за разлика од “do-while” јамката, бидејќи најпрвин се проверува условот а дури потоа се извршува или пак не се извршува самата јамка.

3.1.2. “do-while” јамка

Јамката “do-while“ ја евалуира состојбата откако ќе се извршат изразите внатре во телото

Синтакса:      do

{

искази;

} while (услов);

За разлика од “while” јамката, “do-while” јамката се смета за еден вид долен тестер на јамки, бидејќи првин се извршува јамката а дури потоа се проверува поставениот услов.

3.1.3. “for” јамка

Јамката “for” се користи за повеќекратно извршување на одредени изрази. Самата јамка во својата синтакса вклучува три дела.

Синтакса:    for( иницијализација; услов; инкремент/декремент)
{

искази;

}

Откако ја преставивме синтаксата, можеме да кажеме дека првиот дел (иницијализација) ја одредува почетната вредност за индекс, вториот дел  (условот) одредува дали ќе се продолжи со извршувањето на јамката и третиот дел (инкремент/декремент) се користи за модифицирање на индексот односно зголемување или намалување на индексот при секое извршување на јамката.

3.2.Симболичка репрезентација

Симболот во компјутерското програмирање е примитивен тип на податоци чии истанци имаат уникатна човечка читлива форма. Исто така, самите симболи може да се користат како идентификатори. Во некои програмски јазици, тие се нарекуваат и атоми. Особено е важно да се спомене и фактот дека привлечноста на симболичкото програмирање за уметничката интелигенција најчесто се должи главно на леснотијата на создавање и манипулирање со сложените структури на податоци како што се листи, дрва, и други репрезентации за пребарување во простор.

3.2.1.  Лисп

Симболот во Лисп е единствен во името на просторот. Симболите може да се тестираат за еднаквост и тоа со функцијата EQ. Исто така, лисп програмите може да генерираат нови знаци за време на извршувањето. Тука ќе споменеме и дека кога самиот Лисп чита податоци кои содржат текстуални претстави  на симболи, се референцираат постоечките симболи и ако симболот е непознат читачот на Лисп создава нов симбол.

3.2.2. Пролог

Во Пролог симболите (или атомите) се примарни примитивни типови на податоци, слични на број. Точната нотација може да се разликува во различните дијалози на Пролог. Наспроти другите јазици, може да се даде значење на симболите со создавање на некои факти и/или правила во самиот Пролог.

3.2.3. Руби

Во Руби, симболите можат да се креираат со буквална форма, или со конвертирање на низа. Тие можат да се користат како идентификатор или внатрешни стрингови. Два симболи со иста содржина секогаш ќе се однесуваат на истиот објект. За најдобра практика се смета дека треба да се користат симболи како клучеви за асоцијативна низа во Руби.

3.2.4. Смолток (Smalltalk)

Во Смолток, симболите можат да се креираат со буквална форма или со конвертирање на низа. Исто така, симболите можат да се користат како идентификатор или пак како интерниран стринг. Два симболи со иста содржина секогаш ќе се однесуваат на истиот објект. Во повеќето имплементации на Смолток, селекторите (имиња на методи) се имплементираат како симболи.

3.3.Логички операции

Уште на почетокот ќе истакнеме дека логичките оператори пред се, се користат за вреднување на логички и релациони изрази. Па така, за да ги претставиме логичките операции подобро, во продолжение ќе споменеме три најчесто користени типа на логички оператори и тоа:

а) Логичко И (&&)

б) Логичко ИЛИ (||)

в) Логичко НЕ (!)

3.3.1. Логичко И (&&)

Логичко И претставува логички оператор кој за да врати точно решение потребно е двата изрази да се вистинити, односно точни. Доколку еден од изразите е невистинит, тогаш и конечниот израз ќе биде невистинит.

Синтаксa:       Израз1 && Израз2.

3.3.2. Логичко ИЛИ (||)

Логичко ИЛИ претставува логички оператор кој за да врати точно решение потребно е барем еден од двата изрази да е вистинит. Па така, конечниот израз од оваа операција може да биде неточен само во еден случај, односно кога и двата изрази ќе бидат неточни.

Синтакса:       Израз1 || Израз2

3.3.3. Логичко НЕ (!)

Логичко НЕ претставува логички оператор кој претставува еден вид евалуатор или пак конвертор, односно со користење на овој оператор изразот кој бил точен станува неточен и обратно.

Синтакса:       ! Израз

# data[].attributes.headline
2. Карактеристики на компјутерско размислување

# data[].attributes.subject
2. Карактеристики на компјутерско размислување

# data[].attributes.body
Главните карактеристики кои го дефинираат компјутерското размислување се:

Декомпозиција

Препознавање на шеми

Апстракција

Алгоритми

Сите четири елементиодносно чекори се од особена важност доколку сакаме да дефинираме решение кое би можело ефикасно да се изврши од страна на компјутер или пак машина, па затоаво продолжение ќе се обидеме накратко да ги објасниме секоја од карактеристиките оделно.

2.1.Декомпозиција
•      Декомпозиција претставува процес на раздвојување на комплексни проблеми или системи на помали делови кои се лесни за управување и разбирање.
•      Па така, од самата дефиниција можеме и да ја сфатиме важноста на самата карактеристика, односно самото раздвојување на системот или пак проблемот на помали делови не само што го прави поедноставен за решавање, туку и многу полесно можеме да ја сфатиме неговата суштина и функцијата на секоја негова компонента.

2.2.Препознавање на шеми
•      Преку препознавање на шеми се бараат сите помали проблеми кои биле решени претходно а се слични или пак исти на дадениот проблем со што ќе ни овозможат даден комплексен проблем да се реши многу поефикасно.
•      Тука можеме да истакнеме дека самата карактеристика не е неопходна за да се продолжи со апстракцијата, но сепак овој начин на решавање и размислување ќе придонесе проблемот да биде не само поефикасно решен туку и тоа да биде направено на еден оптимизиран и многу побрз начин.

2.3.Апстракција
•      Апстракција е процес каде се игнорираат сите нерелевантни податоци и се набљудуваат само суштествените и потребните делови на дадениот проблем.
•      Со апстракцијата ние всушност добиваме идеја што точно треба да решиме и тука треба да се истакне дека поимот “проблем” од дефиницијата во нашиот случај всушност е потпроблем бидејќи апстракцијата во компјутерското размислување се применува како резултат на претходно направената декомпозиција.

2.4.Алгоритми
•      Алгоритмите се планови кои содржат недвосмислена низа од инструкции или правила кои се извршуваат чекор по чекор со цел да се реши одреден проблем.
•      За да се формулира еден алгоритам кој успешно ќе работи треба секоја една негова инструкција да биде точно дефинирана и подредена кога ќе се извршува, бидејќи секогаш треба да се има на ум дека ефикасноста на компјутерите директно зависи од ефикасноста на самите алгоритми.

# data[].attributes.headline
1. Вовед во тематиката на компјутерското размислување

# data[].attributes.subject
1. Вовед во тематиката на компјутерското размислување

# data[].attributes.body
•      Комјутерско размислување претставува мисловен процес во кој најпрвин добро се формулира прашањето и потоа се наоѓа решение кое ќе биде ефикасно извршено од страна на компјутер или машина.
•      Историјата на компјутерското размислување потекнува уште од 1950 година но дел од идеите кои се однесуваат на ова тематика во суштина се и многу постари, додека пак самиот термин “компјутерско размислување” за првпат бил употребен дури во 1980 година од стана на Сејмур Паперт.
•      Компјутерското размислување претставува интерактивен процес кој се состои од три состојби и тоа: апстракција, автоматизација и анализа.
•      Па така, за да поставиме една паралела и да го поврземе поимот на компјутерското размислување со образованието, сметаме дека во овој контекст најубаво би било доколку ја цитираме Жанет Винг според која “компјутерско размислување е фундаментална вештина за секој поединец, а не само за компјутерските научници”. Со ова реченица, Жанет Винг смета дека вештината компјутерско размислување е особено важна да биде интегрирана и во други дисциплини и дека истата треба да претставува есенцијален дел во образованието на децата.

# data[].attributes.attachment_link.title
Best of Digital Literacy + Computational Thinking by JULES

# data[].attributes.headline
Компјутерско размислување - линк до целиот проект

# data[].attributes.subject
Компјутерско размислување - линк до целиот проект

# data[].attributes.body
Како едно од последните барања за да ја комплетираме нашата тимска работа на проектот на тема “Компјутерско размислување”, беше токму кратка презентација на падлетот кој се однесува на нашиот проект. Па така, пред да започнеме со презентацијата на следниот линк можете да пристапите до целоснтата верзија од нашиот проект, а во продолжение ќе можете во пократки црти да навлезете во тематиката на компјутерското размислување.

# data[].attributes.headline
Приказ на мојата сработена задача околу уредување на падлетот наменет за проектот

# data[].attributes.subject
Приказ на мојата сработена задача околу уредување на падлетот наменет за проектот

# data[].attributes.body
Пред да го претставам делот кој го прикачив на падлетот наменет за проектот кој го работев со мојот колега, најпрвин ќе го поставам линкот на кој можете да пристапите до истиот тој падлет. Па така, во продолжение во прозорчињата кои се со зелена позадина се ископираните делови кои беа прикачени од моја страна на падлетот кој се однесува на проектот и заради протоколот на оценувањето ги поставувам истите и тука на мојот личен падлет.

# data[].attributes.headline
Линк до првичната верзија од проектната задача

# data[].attributes.subject
Линк до првичната верзија од проектната задача

# data[].attributes.body
Како изработувач од мојот тим кој работи на тема 11, доставувам линк до првичната верзија на проектната задача на тема Компјутерско размислување.

# data[].attributes.headline
Домашна работа 1                                                   

# data[].attributes.subject
Домашна работа 1                                                   

# data[].attributes.body
Одговорете на следните прашања користејќи ресурси по ваша желба.

1. Колку зрнца песок има на една просечна плажа?

2. Каков е сегашниот однос помеѓу Индија и Пакистан?

3. Доколку имате 1000 долари за да донирате во справување со гладта. На која организација и во која земја би ја дал твојата донација?

4. Ако можеш да живееш било каде во светот, каде ќе биде тоа? Користи податоци за да го оправдаш излагањето.

5. Кои се најдобрите професии во твојата држава? Кои се потребни вештини кои се неопходни за дадените професии?

6. Најдете онлајн програм за презентација. Искористете го тој програм да направите 2 минутна презентација со позитивни и негативни страни на програмата.

7. Прочитајте ги условите на YouTube и сумирајте ги клучните идеи.

3. Доколку имате 1000 долари за да донирате во справување со гладта. На која организација и во која земја би ја дал твојата донација?
Според мене доколку би имал можност да донирам за борбата против гладта јас едноставно не би правел разлика во која држава ќе оди мојата донација. Односно, ќе дозволам организацијата во која ги донирам парите таа самата да одлучи каде тоа е најпотребно. А пак кога сме кај изборот на организацијата на која ќе ја дадам мојата доверба за борбата против гладта во сиромашните земји, можеби би била организацијата “Action against hunger” бидејќи токму оваа организација спаѓа во топ 10 организации кои се најуспешни во нивната мисија. Исто така и доколку подетално ја истражиме дадената организација, ние не само што ќе го оправдаме нејзиното рангирање туку и навистина ќе бидеме фасцинирани од нејзините досегашни постигнати резултати во борбата против гладта.

Користени извори:

1. https://www.thespruce.com/charities-that-fight-hunger-1666012

2. https://en.wikipedia.org/wiki/Action_Against_Hunger

3. https://www.actionagainsthunger.org/about

4. Ако можеш да живееш било каде во светот, каде ќе биде тоа? Користи податоци за да го оправдаш излагањето.

Доколку би имал можност да изберам каде би живеел тоа без сомнение би била една од најубави држави според мене, односно Швајцарија. Најубавото нешто кое ме привлекува е секако нејзината природна убавина за која луѓето навистина убаво се грижат со цел да не ја загуби својата сјај. Исто така, како втора причина би го навел и фактот што токму оваа држава се смета за една од најбезбедните држави во светот. Па така, за мене токму овие две нешта ми се сосема доволни за да ја изберам мојата омилена дестинација односно Швајцарија.

Користени извори:

1. https://www.lonelyplanet.com/switzerland/travel-tips-and-articles/switzerland-for-nature-lovers/40625c8c-8a11-5710-a052-1479d276ee3d

2. https://theculturetrip.com/europe/switzerland/articles/17-natural-wonders-in-switzerland-thatll-take-your-breath-away/

3. https://www.expatica.com/ch/about/Crime-and-the-legal-system-in-Switzerland_106526.html

5. Кои се најдобрите професии во твојата држава? Кои се потребни вештини кои се неопходни за дадените професии?

На прашањето кои се најдобрите професии во нашата држава според мене можеме да гледаме од повеќе аспекти, односно се става во прашање значењето на зборот најдобри. Па така, според мене луѓето убавината на професијата можат да ја гледаат не само во поголемите плати, туку и во тоа колку таа работа носи задоволство додека ја работиме, колку таа работа ја исполнува самата личност која работи и слично. Но сепак, по спроведеното истражување на оваа тема, заклучив дека најчестото мерило е сепак финансискиот аспект т.е. платата која ја носи самата професија, па со тоа во продолжение ќе ги набројам професиите кои се најплатени во Македонија во последните неколку години. Па така како најплатена професија ќе ја споменам професијата во секторот на воздухопловството при што за неа треба да се има познавања од областа на воздухоплавниот сообраќај и како истиот да се одвива најбезбедно. Како втора најплатена професија се смета компјутерското програмирање за кое треба да се има познавање во програмските јазици и сите пропратни работи кои се потребни за развој на еден систем. Освен овие две професии кои ги споменав, во листата најдобро платени професии можат да се вбројат и оние од областа на финансиите, фармацевската индустрија, телекомуникацискиот сектор и слично.

Користени извори:

1. http://www.sitel.com.mk/ova-se-najplatenite-profesii-vo-makedonija-koj-zema-plata-od-skoro-100000-denari

2. http://www.skopjeinfo.mk/10-najplateni-profesii-vo-makedonija

3 http://mkd-news.com/koi-profesii-se-najdobro-a-koi-najlosho-plateni-vo-makedonija/